Justin Bieber weer gereed vir konserttoer | Netwerk24
Justin Bieber weer gereed vir konserttoer
26 Desember 2019 18:28
Justin Bieber gaan volgens die BBCin 2020 weer op konsertreise en stel op 3 Januarie 'n nuwe enkelsnit, "Yummy", bekend, het hy op 24 Desember bekend gemaak.
Die naam van sy nuwe album is nog nie bekend nie.
Bieber gaan van Mei tot September deur Amerika en Kanada toer met sy konsert. Hy gaan ook in 'n nuwe dokumentêre TV-reeks verskyn.
Die Kanadese popster het in 2017 'n blaaskans geneem nadat hy die laaste 14 konserte van sy destydse Purpose-toer afgestel het.
Hy het vanjaar saam met Ed Sheeran "I Don't Care" gesing en 'n verwerking van Billie Eilish se "Bad Guy" gedoen.